Albert Bridge

Albert Bridge je cestný visutý most so závesmi medzi londýnskym Battersea v časti Wandsworth a Chelsea v časti Kensington and Chelsea. Pomenovaný bol po Princovi Albertovi, manželovi Kráľovnej Viktórie.

Most bol postavený v rokoch 1870 – 1873 a výstavba stála 200 tisíc libier. Hlavným inžinierom bol Rowland Mason Ordish. Most je kombináciou visutého a zaveseného mosta a je na ňom využitá Ordishova-Lefeuvreova sústava lán, ktorá bola použitá iba na ďalších dvoch mostoch – pražskom Moste cisára Františka Jozefa I. a singapurskom moste Cavenagh Bridge. Otvorený bol 3. decembra 1873. Pôvodne bolo na moste vybrané mýto; po odkúpení mosta správnou inštitúciou Metropolitan Board of Works v roku 1879 bolo 24. mája toho roku mýto zrušené. Albert Bridge je jediným mostom na Temži, na ktorom sú zachované pôvodné mýtnice. V roku 1884 bola mostná konštrukcia posilňovaná a oceľové lána boli vymieňané za reťaze. Celková dĺžka mosta je  a so šírkou  patrí k najužším mostom v Londýne. Hlavné rozpätie malo pôvodne dĺžku ; počas rekonštrukcie mosta v rokoch 1972 – 1973 bola vymieňaná drevená mostovka a most bol zosilnený novým pylónom postaveným v strede mosta, preto bolo hlavné rozpätie rozdelené na dve časti. 

Albert Bridge je posledným mostom na rieke Temža pred jej vstupom do centrálneho Londýna.

Referencie

Iné projekty 

Visuté mosty
Architektúra z 1873
Mosty v Londýne
Cestné mosty v Spojenom kráľovstve